Prosopocoilus (Cyclotropus) occipitalis

Prosopocoilus occipitalis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene 23-55 millimeter), noe bred, brungul til rødbrun hjortebille, hodet og pronotum ofte noe mørkere, hodet enkelte ganger svart. Hannen har lange, krumme kjever (mandibler), hos store hanner har disse en tann ved roten og en bred, to-spisset tann nær spissen. Mindre hanner har gjerne enkelt sagtakkede kjever. Hodet er litt lengre enn bredt, pannen med et par korte, mørke, opphøyde skråkjøler. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke, scutellum og sømmen er mørkere. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert. Den har gjerne tre svarte flekker på pronotum, der den midterste er stor og rombeformet, og svarte flekker over antennefestene. Dette er en formrik art, men den går vanligvis greit å kjenne igjen på den lyse fargen.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er vidt utbredt i Sørøst-Asia,

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Cyclotropus Oberthür & Houlbert, 1914
 Prosopocoilus (Cyclotropus) occipitalis (Hope & Westwood, 1845)
 Prosopocoilus (Cyclotropus) occipitalis anoa Kriesche, 1920 - sørlige Sulawesi
 Prosopocoilus (Cyclotropus) occipitalis anoella Kriesche, 1920 - nordlige Sulawesi
 Prosopocoilus (Cyclotropus) occipitalis anoides Kriesche, 1920 - Taiwan, Ryukyuøyene
 Prosopocoilus (Cyclotropus) occipitalis asteriscus (Thomson, 1862) - Borneo
 Prosopocoilus (Cyclotropus) occipitalis hideoi Fujita, 2010 - Sumatra
 Prosopocoilus (Cyclotropus) occipitalis masakoae Fujita, 2010
 Prosopocoilus (Cyclotropus) occipitalis occipitalis (Hope & Westwood, 1845) - Filippinene
 Prosopocoilus (Cyclotropus) occipitalis preangerensis Oberthür & Houlbert, 1913 - fra India til Sumbawa
 Prosopocoilus (Cyclotropus) occipitalis roepstorffi (Waterhouse, 1890) - Andamanene

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Dyr formelt beskrevet i 1845
Dyr formelt beskrevet av Frederick William Hope
Dyr formelt beskrevet av John Obadiah Westwood
Sørøst-Asias insekter
Indias insekter
Filippinenes insekter
Sulawesis insekter
Vietnams insekter
Sumatras insekter
Borneos insekter
Taiwans insekter